armvectores/hy_wikipedia_2023 huggingface dataset:
Տափոլոռ անտառային

Տափոլոռ անտառային (լատ.՝ Lathyrus sylvestris), լոբազգիների ընտանիքին պատկանող բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
50-200 սմ երկարությամբ, թույլ, լայն-թևավոր ցողուններով, բազմամյա խոտաբույս է։ Տերևիկները 1 զույգ են, ռոմբաձև-էլիպսաձև կամ լայն-նշտարաձև, 6-14 սմ երկարությամբ, 1-4,5 սմ լայնությամբ։ Ծաղկակիրներն ունեն 3-10 տերևներից երկար ծաղիկներ։ Պսակը բազմերանգ է, դրոշի երկարությունը՝  13-17 մմ։ 5-8 սմ երկարությամբ ունդերը գծային են։ Սերմերը ցանցաթմբիկավոր են։


== Տարածվածություն ==
Հայտնի է միայն Զանգեզուրի ֆլորիստիկական շրջանում, «Շիկահող» պետական արգելոցում։ Աճում է նաև Կովկասի այլ շրջաններում, Եվրոպայում, Հյուսիսային Անատոլիայում, Հյուսիսարևմտյան Աֆրիկայում։


== Էկոլոգիա ==
Աճում է ստորին լեռնային գոտում՝ ծովի մակարդակից 1000 մ բարձրության վրա, անտառում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Հայտնի է միայն մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանվում է «Շիկահող» պետական արգելոցի տարածքում։


== Ծանոթագրություններ ==
Վերխոլենսկ

Վերխոլենսկ (ռուս.՝ Верхоленск), գյուղ Ռուսաստանի Իրկուտսկի մարզի Կաչուգսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Out of the Woods

«Out of the Woods», ամերիկացի երգչուհի Թեյլոր Սվիֆթի երգը։ Այն թողարկվել է 2016 թվականի փետրվարի 5-ին՝ որպես նրա «1989» կոչվող հինգերորդ ստուդիական ալբոմի վեցերորդ սինգլ։ Երգի հեղինակներն են Սվիֆթը և Ջեք Էնթոնոֆը։


== Տեսահոլովակ ==
Երգի տեսահոլովակը, որի ռեժիսորն է Ջոզեֆ Կանը, նկարահանվել է Նոր Զելանդիայում։ Կանը նախկինում նաև եղել է երգչուհու «Blank Space», «Bad Blood» և «Wildest Dreams» երգերի տեսահոլովակների ռեժիսորը։ «Wildest Dreams» տեսահոլովակի պրեմիերան կայացել է 2015 թվականի դեկտեմբերի 31-ին ABC հեռուստաալիքի «Dick Clark's New Year's Rockin' Eve» ամանորյա ծրագրի ընթացքում։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբ վիդեոհոսթինգում
Երգի տեքստը Archived 2016-01-12 at the Wayback Machine. MetroLyrics կայքում
Ժոսցաբայի գավառ

Ժոսցաբայի  (պորտ.՝ Microrregião de Joaçaba) գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 311 373 մարդ 2005 թվականի տվյալով։ Զբաղեցված տարածքը 9136,383  կմ²։ Բնակչության խտությունը 29,34  մարդ/կմ²։


== Վիճակագրություն ==
Համախառն ներքին արտադրանքը կազմել է 5 312 990 000,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 17 063,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,807։


== Գավառի կազմ ==
Գավառի կազմի մեջ են մտնում հետևյալ համայնքները.

Կալմոն
Իբիան
Կասադոր
Սյունիքի մարզի մատուռների ցանկ

Ստորև ներկայացվում է Հայաստանի Հանրապետության Սյունիքի մարզի մատուռների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Սյունիքի մարզի լքված գյուղերի ցանկ
Սյունիքի մարզի ամրոցների և բերդերի ցանկ


== Ծանոթագրություններ ==
Բուրգի

Բուրգի  (իսպ.՝ Burgui), մունիցիպալիտետ Իսպանիայում։ Գտնվում է Նավառա ինքնավար համայնքում՝ Նավառա նահանգի Վալե դե Ռոնկալ շրջանում։ Զբաղեցնում է 64,6 կմ² մակերես։ Բնակչությունը կազմում է 21705 մարդ (2010 թվական)։


== Ծանոթագրություններ ==
Օնե (Ծովափնյա Շարանտի գավառ)

Օնե (ֆր.՝ Aulnay), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17024։


== Բնակչություն ==
Համայնքի բնակչությունը 2010 թվականին կազմում էր 1464 մարդ։


== Տնտեսություն ==
2010 թվականի տվյալներով 854 աշխատունակ տարիքի մարդկանցից (15-64 տարեկան) 572-ը տնտեսապես ակտիվ էին, 282-ը անգործունակ (ակտիվության ցուցանիշը 67,0 %, 1999 թվականին եղել է՝ 68,6 %)։ 572 աշխատունակ բնակիչներից 518-ը աշխատում էին (271 տղամարդ և 247 կին), անաշխատանք էին 54-ը (21 տղամարդ և 33 կին)։ 282 անգործունակ մարդկանցից 62-ը աշակերտներ կամ ուսանողներ են, 125-ը թոշակառու, 95-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Օնեի վիճակագրության ազգային ինստիտուտ (ֆր.)
Ղևոնդ (այլ կիրառումներ)

Ղևոնդ անունը կարող է ունենալ հետևյալ կիրառումները՝

Ղևոնդ - 8-րդ դարի հայ պատմիչ։
Ղևոնդ (Համլետ Մանուկյան) - 1954-ին ծնված հայ բանաստեղծ։
Ռոլանդո Էսկոբար

Ռոլանդո Էմիլիո Էսկոբար Բատիստա (իսպ.՝ Rolando Emilio Escobar Batista, հոկտեմբերի 24, 1981(1981-10-24), Պանամա, Պանամա), պանամացի ֆուտբոլիստ, «Դեպորտիվո Անսոատեգի» ակումբի և Պանամայի հավաքականի կիսապաշտպան։


== Ակումբային կարիերա ==
Էսկոբարն իր կարիերան սկսել է «Ատլետիկո Նասիոնալ» և «Չորիլլո» ակումբներում։ 2006 թվականին տեղափոխվել է «Տաուրո» ֆուտբոլային ակումբ, որի կազմում հաղթել է Պանամայի առաջնությունում։ Մրցաշրջանի ավարտին հեռացել է ակումբից և տեղափոխվել Վենեսուելայի «Դեպորտիվո Տաչիրա»։ Նոր թիմի հետ նա առաջին իսկ մրցաշրջանում հաղթել է Վենեսուելայի առաջնությունում։
2008 թվականին Էսկոբարը տեղափոխվել է «Կարակաս» ֆուտբոլային ակումբ։ Մայրաքաղաքային ակումբի հետ նա երկրորդ անգամ դարձել է Վենեսուելայի առաջնության հաղթող։
2009 թվականի ամռանը Ռոլանդոն վերադարձել է հայրենիք, որտեղ կես տարի խաղացել է «Սան-Ֆրանցիսկոյում»։ Մրցաշրջանի ավարտին կրկին տեղափոխվել է Վենեսուելա՝ միանալով «Դեպորտիվո Լարա» ակումբի, որի կազմում նվաճել է Վենեսուելայի գավաթը։ Մրցաշրջանի երկրորդ կեսին Ռոլանդոն հանդես է եկել Սան Միգիլոտոյի «Սպորտինգ» ակումբում, ապա տեղափոխվել «Դեպորտիվո Անսոատեգի»։ 2012 թվականի հունվարի 29-ին «Միներոս Գուայանա» ակումբի դեմ խաղում կատարել է իր նորամուտը նոր թիմում։ Օգոստոսի 19-ին «Պորտուգեսա» ակումբի դեմ խաղում խփել է իր առաջին գոլը «Դեպորտիվո Անսոատեգիի» կազմում։ 2013 թվականին Էսկոբարը երկրորդ անգամ դարձել է Վենեսուելայի գավաթակիր։
2015 թվականի ամռանը Ռոլանդոն տեղափոխվել է ամերիկյան «Դալլաս» ակումբ։ Հունիսի 14-ին «Սիեթլ Սաունդերս» ակումբի դեմ խաղում կատարել է իր նորամուտը ՄԼՍ-ում։ 2016 թվականին վերադարձել է «Դեպորտիվո Անսոատեգի»։


== Միջազգային կարիերա ==
2006 թվականին Էսկոբարը կատարել է իր նորամուտը Պանամայի հավաքականում։ 2007 թվականին մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում Ռոլանդոն մասնակցել է Մեքսիկայի հավաքականի դեմ խաղին։ Սեպտեմբերի 12-ին Վենեսուելայի հավաքականի դեմ ընկերական խաղում նա խփել է իր առաջին գոլը հօգուտ ազգային հավաքականի։
2009 թվականին Էսկոբարը երկրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա մասնակցել է Նիկարագուայի, Գվադելուպայի, Մեքսիկայի և ԱՄՆ-ի հավաքականների դեմ խաղերին։
2013 թվականին Ռոլանդոն դարձել է ԿՈՆԿԱԿԱՖ-ի ոսկե գավաթի խաղարկության արծաթե մեդալակիր, սակայն մրցաշարի ընթացքում նա եղել է պահեստային և խաղադաշտ դուրս չի եկել


=== Գոլերը Պանամայի հավաքականում ===


== Ձեռքբերումներ ==
Ակումբային
 «Տաուրո»

 Պանամայի ֆուտբոլի առաջնություն – Ապերտուրա 2008 «Դեպորտիվո Տաչիրա»

 Վենեսուելայի ֆուտբոլի առաջնություն – 2007/2008 «Կարակաս»

 Վենեսուելայի ֆուտբոլի առաջնություն – 2008/2009 «Դեպորտիվո Լարա»

Վեսուելայի գավաթակիր-2009/2010 «Դեպորտիվո Անսոատեգի»

Վենեսուելայի գավաթակիր – 2012/2013Միջազգային
 Պանամա

 ԿՈՆԿԱԿԱՖ-ի ոսկե գավաթ – 2013


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)
Սամսոն Խաչատրյան

Սամսոն Խաչատրյան (փետրվարի 2, 1960(1960-02-02) կամ փետրվարի 15, 1960(1960-02-15), Կիրովական, Հայկական ԽՍՀ, ԽՍՀՄ), խորհրդային բռնցքամարտիկ, ԽՍՀՄ հնգակի չեմպիոն (1979-1983), Եվրոպայի չեմպիոն (1985), 1986 թվականի «Բարի Կամքի խաղեր»-ի արծաթե մեդալակիր։ ԽՍՀՄ սպորտի միջազգային կարգի վարպետ (1979)։ Մարզական կարիերայի ընթացքում տարբեր մակարդակներում անցկացրել է 202 մենամարտ, որոնցից 186-ում հաղթել է։


== Կենսագրություն ==
Սամսոն Խաչատրյանը ծնվել է 1960 թվականի փետրվարի 2-ին Կիրովականում (ներկայումս՝ Վանաձոր)։ Սկսել է զբաղվել բռնցքամարտով 14 տարեկանից՝ Սուրեն Միրզոյանի ղեկավարությամբ։ 1978 թվականին դարձել է ԽՍՀՄ չեմպիոն և Եվրոպայի երիտասարդների չեմպիոն։ 1979-1983 թվականներին հաղթել է ԽՍՀՄ մեծահասակների առաջնություններում ամենաթեթև (1979, 1980, 1982) և թեթևագույն (1981, 1983) քաշային կարգերում։ 1979 թվականից հանդես է եկել ԽՍՀՄ ազգային հավաքականի կազմում։ 1980 թվականին մասնակցել է Մոսկվայի Օլիմպիական խաղերին, 1981 թվականին դարձել աշխարհի գավաթի եզրափակչի մասնակից։ Հետագայում մի քանի տարի շարունակ, չնայած ԽՍՀՄ առաջնություններում բարձր արդյունքներին, ԽՍՀՄ հավաքականի մարզչական շտաբը թիմի կազմում չէր ընդգրկվում հիմնական միջազգային մրցումներում։ Միայն 1985 թվականին նրան հնարավորություն տրվեց հանդես գալ Բուդապեշտում կայանալիք Եվրոպայի առաջնությունում, և նա իր մարզական կարիերայում հասավ առավելագույն հաջողության՝ նվաճելով Եվրոպայի չեմպիոնի կոչումը։ 1986 թվականին մասնակցել է «Բարի Կամքի խաղեր»-ին և հասել եզրափակիչ։
1988 թվականին ղարաբաղյան հակամարտության սկսվելուց հետո ավարտել է մարզական կարիերան և ստեղծել կամավորական ջոկատ, որը մասնակցել է հայ-ադրբեջանական սահմանի հյուսիսային հատվածի պաշտպանությանը։ 1990 թվականների վերջին և 2000 թվականների սկզբին աշխատել է Լոռու մարզի մաքսանենգության դեմ պայքարի վարչությունում։
2007 թվականից զբաղվում է քաղաքական գործունեությամբ։ Անդամակցելով Հայ ազգային կոնգրեսին՝ ակտիվորեն մասնակցել է այդ ընդդիմադիր միավորման բողոքի ակցիաներին, ինչի կապակցությամբ հետապնդումների է ենթարկվել։ 2011 թվականի մարտին ձերբակալվել էր ՀԱԿ հանրահավաքներից մեկի ժամանակ ոստիկանության հետ ցուցարարների բախումների ժամանակ իշխանության ներկայացուցչի նկատմամբ ուժ կիրառելու մեղադրանքով։ Ինքը՝ Խաչատրյանը, հրաժարվել է իրեն մեղավոր ճանաչել և պնդել է, որ միայն փորձել է քաղաքացիական հագուստով մարդկանցից պաշտպանել մի շարք կանանց։ Այնուամենայնիվ, դատարանը նրան մեղավոր է ճանաչել և դատապարտել մեկ տարվա պայմանական ազատազրկման։ 2011 թվականից մտնում է «Շրջադարձ» կուսակցության քաղաքական խորհրդի մեջ։


== Ընտանիք ==
Արթուր Խաչատրյան (ծնվել է 1983 թվականին), եղբորորդին, հայ բռնցքամարտիկ, Հայաստանի կրկնակի չեմպիոն (2010, 2012), Եվրոպայի առաջնության մրցանակակիր՝ (2010) կիսածանր քաշային կարգում։


== Ծանոթագրություններ ==


== Արտաքին հղումներ ==
http://www.sports-reference.com/olympics/athletes/kh/samson-khachatryan-1.html Archived 2011-03-17 at the Wayback Machine.
Интервью Самсона Хачатряна сайту Федерации бокса России
Վիլ (այլ կիրառումներ)

Վիլ, կարող է վերաբերել՝

Վիլ - գետ Ռուսաստանում, Բիչեգդայի վտակը
Վիլ - կոմունա Գերմանիայի Բադեն-Վյուրթեմբերգ երկրամասում։ Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ
Վիլ - կոմունա Ֆրանսիայում՝ Ռոն Ալպեր մարզում՝ Էն գավառում
Outside (երգ)

«Outside», շոտլանդացի դիջեյ, երաժշտական պրոդյուսեր Քելվին Հարիսի երգը, որը կատարում է բրիտանացի երգչուհի Էլլի Գոլդինգը։ Այն թողարկվել է 2014 թվականի հոկտեմբերի 20-ին՝ որպես Հարիսի «Motion» կոչվող չորրորդ ալբոմի չորրորդ սինգլ։ Այն որպես բոնուս երգ նաև ընդգրկվել է Գոլդինգի «Delirium» անվանումը կրող երրորդ ալբոմում։ Երգը Մեծ Բրիտանիայի սինգլների հիթ շքերթում զբաղեցրել է վեցերորդ հորիզոնականը։


== Տեսահոլովակ ==
Երգի տեսահոլովակը, որի ռեժիսորն է Էմիլ Նավան, նկարահանվել է 2014 թվականի հոկտեմբերի 20-ին Լոս Անջելեսում և ներկայացվել է նույն տարվա նոյեմբերի 12-ին։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-10-26 at the Wayback Machine. MetroLyrics կայքում
ՀՀ պաշտպանության կոմիտե

ՀՀ պաշտպանության կոմիտե, Կառավարությանն առընթեր ռազմական ղեկավար մարմին՝ 1991 թվականի մայիսի 4-ից 1992 թվականի փետրվարի 16-ը։


== Պատմություն ==
Կազմավորվել է ԼՂԻՄ-ում և ՀՀ սահմանամերձ շրջաններում պայթյունավտանգ իրավիճակի, «Օղակ» գործողության ծավալման պայմաններում (նախագահ՝ Վահան Շիրխանյան, շտաբի պետ և առաջին տեղակալ Գուրգեն Դալիբալթայան)։ Մայիսի 7-ին կայացել է Պաշտպանության Կոմիտեի անդրանիկ նիստը՝ Արկադի Տեր-Թադևոսյանի, Ռ. Գզողյանի, Ռ. Բախշյանի, Լ. Մարտիրոսով, Ռ. Առաքելյանի, Ի. Ղուկասուի, Հ. Հայրարդետյանի, Ղ. Պետրոսյանի, Ա. Տարինցյանի, Ա. Միքայելյանի, Մ. Վարդանյանի, Վ. Մկրտչյանի և ուրիշների մասնակցությամբ։ Իր գործունեության ընթացքում կազմակերպել է շուրջօրյա հերթապահություն, ինքնապաշտպանության շտաբների պատասխանատուները կոմիտեին ներկայացրել են սահմաններում օպերատիվ իրավիճակի ամփոփագրեր, որոնց հիման վրա կատարվել են հանրապետության ռազմաքաղաքական իրավիճակի վերլուծություններ։
Մայիս-հունիս ամիսներին ՊԿ անդամները հանրապետության բոլոր սահմանամերձ շրջաններում ճշտել են իրավիճակն ու առաջնահերթ խնդիրները։ Հունիս-օզոստոսին զինկոմիսարիատների միջոցով ուսումնասիրվել են պահեստի սպաների տվյալները և կազմվել զինվորական մասնագետների (կապավոր, սակրավոր, հրետանավոր և ուրիշներ) ցուցակները, լավագույնները գործուղվել են սահմանամերձ շրջաններ։
ՊԿ-ի ուշադրության կենտրոնում է եղել ԼՂ Շահումյանի շրջանի ինքնապաշտպանության կազմակերպման խնդիրը։ Նշանակալի աշխատանք է կատարվել նաև սահմանամերձ շրջանների բնականոն կյանքն ապահովելու գործում։ «Կոմանդրա» խմբի (ղեկավար՝ Արկադի Տեր-Թադևոսյան) կազմում մի խումբ կադրային սպաներ կամավոր մեկնել են Լեռնային Ղարաբաղ՝ կամավորական ջոկատները համախմբելու և ինքնապաշտպանությունը կազմակերպելու համար։ ՊԿ Հայաստանի համար անբարենպաստ իրադարձությունների ընթացքում իրականացրել է կազմակերպական միջոցառումներ, ինչպես նաև համախմբել տարբեր ուժերի կողմից ղեկավարվող ջոկատները և ռազմաքաղաքական իրավիճակի ճիշտ գնահատման շնորհիվ նպաստել ՀՀ ներքին կայունության պահպանմանը։
ՊԿ հիմնադխ-անդամներից զոհվել են Հ. Մինասյանը (հետախույզ-սակարվոր), Մ. Գրիգորյանը (կապավոր), Ա. Տատինցյանը (հրետանավոր)։ Շատերը պարգևատրվել են կառավարական շքանշաններով ու մեդալներով, մյուսները՝ պատասխանատու պաշտոններ են զբաղեցնում ՀՀ բանակի բարձր հրամանատարական կազմում։
Սոչխեթի

Սոչխեթի (վրաց.՝ სოჩხეთი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Տղիբուլից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 346 մարդ։


== Ծանոթագրություններ ==
Կոկանդի ինքնավարություն

Կոկանդի ինքնավարություն կամ Թուրքեստանի ինքնավարություն (ղազ.՝ Түркістан автономиясы, ղրղզ.՝ Туркистан автономияси, տաջ.՝ Мухторияти Туркистон, ուզբ.՝ Turkiston muxtoriyati, ռուս.՝ Туркестанская автономия), չճանաչված պետություն Թուրքեստանի տարածքում, գյություն է ունեցել Ռուսաստանի քաղաքացիական պատերազմի ժամանակաշրջանում՝ 1917-1918 թվականներին։ Հռչակվել է Կոկանդում (որը Կոկանդի խանության մայրաքաղաքն էր)՝ իսլամական երկրային IV արտակարգ համագումարում, 1917 թվականի նոյեմբերի 26-29 (դեկտեմբերի 9-12)-ին։ 
Նպատակն էր վերացնել խորհրդային իշխանությունը Թուրքեստանում, վերականգնել Կոկանդի խանությունը, երկրամասն անջատել Խորհրդային Ռուսաստանից և մուսուլմաններին միավորել Թուրքիայի հովանու տակ։ Իրգաշի գլխավորությամբ ազգային ուժերը ստեղծեցին զինված ջոկատներ և 1918 թվականի հունվարի վերջից սկսեցին պայքարն ընդդեմ խորհրդային ռազմակալման։ Այնուամենայնիվ, 1918 թվականի փետրվարի 6-9-ին Կարմիր բանակի ջոկատները պարտության մատնեցին ինքնավար ուժերին։

Կաղապար:Ուզբեկստան-անավարտ
Կասառի (գյուղ, Կեինա շրջան)

Անվան այլ կիրառումների համար տե՛ս՝ Կասառի (այլ կիրառումներ)Կասառի (էստ․՝ Kassari), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 81 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալբերտ Պոպկով

Ալբերտ Միխայիլովիչ Պոպկով (ռուս.՝ Альберт Михайлович Попков, սեպտեմբերի 26, 1972(1972-09-26), Յուժնո-Սախալինսկ, ԽՍՀՄ), ռուս վեբ-ծրագրավորող, ռուսերեն հայտնի սոցիալական ցանցերից մեկի՝ «Одноклассники.ru»-ի, ստեղծող։


== Կենսագրություն ==
Ալբերտ Պոպկովը ծնվել է 1972 թվականի սեպտեմբերի 26-ին (այլ տվյալներով՝ սեպտեմբերի 25-ին) Հարավային Սախալինում։ 1975 թվականին Պոպկովի ընտանիքը տեղափոխվել է Մոսկվա։ 16 տարեկան հասակում Պոպկովը ընդունվել է տեխնիկում, իսկ դրան զուգահեռ աշխատանքի է անցել՝ որպես ծրագրավորող։ Ծրագրային ապահովում է մշակել խորհրդային «Կորվետ» խաղային համակարգիչների համար։ 1995 թվականին պատվերով սկսել է ծրագրավորել ամերիկյան ընկերությունների կայքերը (Canon, Simon & Schuster Publishing): Ծրագրավորող է աշխատել տեղեկատվական ծառայությունում, որտեղ կարիերա է ստեղծել և հրավեր է ստացել ավելի խոշոր ընկերություն։ Բայց նախկին գործատուի հետ պայմանագրի համաձայն՝ նա պետք է սպասեր վեց ամիս։
Այդ ժամանակ ստեղծել է ռուսական «Одноклассники.ru» կայքը։ 2006 թվականին Ալբերտը վերադարձել է Մոսկվա և հիմնադրել ընկերություն։ Հաջորդ կարևոր քայլը կատարվել էր 2006 թվականի վերջին, երբ «Օդնոկլասնիկի» ընկերացել էր մերձբալթյան Forticom ընկերության հետ։ 2006 թվականի նոյեմբերին կայքն արդեն ուներ 1,5 միլիոն օգտատեր։ 2009 թվականի հուլիսին 14-55 տարեկան ռուս համացանցային օգտատերերի շրջանում «Օդնոկլասնիկի» սոցիալական ցանցն զբաղեցնում էր հինգերորդ տեղը՝ ռուսալեզու կայքերի ամենամսյա այցելությունների թվով։ Սակայն Պոպկովն իր ստեղծածը վաճառում է 2010 թվականին և դուրս գալիս բաժնետերերի ցուցակից։
Այսօր Պոպկովը ստեղծում է բանկային գործարքների ու համակարգերի համար նախատեսված "սռավնի կետ ռու" համակարգը, որը խոստանում է մեծ հաջողություն բերել նրան։


== Տես նաև ==
ՎԿ
Одноклассники.ru
Պավել Դուրով


== Ծանոթագրություններ ==


== Արտաքին հղումներ ==
sravni.ru
Իրժի Վելշ

Իրժի Վելշ  (չեխ․՝ Jiří Welsch, հունվարի 27, 1980(1980-01-27), Holice), չեխ պրոֆեսիոնալ բասկետբոլիստ, խաղացել է որպես հարձակվող կիսապաշտպան։


== Կարիերա ==
Վելշն իր մասնագիտական կարիերիան սկսել է «Պարդուբիցում», որտեղ խաղացել է մինչև 1998 թվականը։ Այնուհետև խաղացել է «Սպարտայում»։
2000 թվականին տեղափոխվել է «Օլիմպիա», որի խմբում Սլովենիայի 2001/2002  առաջնությունում ճանաչվել է «ամենաարժեքավոր  խաղացող»։
2002 թվականի NBA դրաֆթում ընտրվել է «Ֆիլադելֆիա 76» ակումբի կողմից, բայց  խաղացողի իրավունքները վաճառվել են «Գոլդեն Սթեյթ Ուորիորս»-ին։ «Ուորիոսի»-ի կազմում անցկացրրել է 2002/2003 խաղաշրջանը, միջինում 37 խաղի ընթացքում հավաքելով 1,6 միավոր,  0,7 փոխանցում։ 2003 թվականի օգոստոսի 18-ին փոխանակման արդյունքում տեղափոխվեց «Դալլաս  Մավերիկս»։ Սակայն 2003 թվականի հոկտեմբերի 20-ին նորից փոխանակման արդյունքում, դարձավ «Բոստոն Սելտիքսի» խաղացող, ակումբի համար 2003/2004 խաղաշրջանում անցկացնելով 68 խաղ, միջինում հավաքելով 9,2 միավոր։
2005 թվականի փետրվարին Վելշը վաճառվել է «Կլիվլենդ Կավալերս»։
2005 թվականի հունիսին, դարձավ «Միլուոկի Բակս»-ի խաղացող, ակումբում անցկացնելով  2005/2006 խաղաշրջանը։
2006 թվականի օգոստոսին, Վելշը որոշում է լքել բասկետբոլի ազգային ասոցիացիան և գնալ իսպանիա, այնտեղ նա խաղացել է «Ունիկախա» և «Էստուդիանտես» ակումբներում։ 2011 թվականի հուլիսին Վելշը պայմանագիր է կնքում «Շարլերուա» թիմի հետ, միջինում  Եվրոլիգայում  հավաքելով 7,4 իսկ Բելգիական լիգայում  7,5 միավոր։
2012 թվականից խաղացել է չեխական «Նիմբուրկ» թիմում։ 2015 թվականի ապրիլին ճանաչվել է «Լավագույն չեխ խաղացող» ՎՏԲ-ի միասնական լիգայի 2014/2015 թվականների խաղաշրջանում։
2018 թվականին Վելշը ավարտեց խաղային կրիերիան 38 տարեկան հասակում։


== Վիճակագրություն ==


== Ձեռքբերումներ ==
Սլովենիայի չեմպիոն 2000/2001, 2001/2002
Չեխիայի չեմպիոն  (3) 2012/2013, 2013/2014, 2014/2015
Բելգիայի առաջնության արծաթե մեդալակիր 2011/2012
Սլովենիայի Գավաթի խաղարկության գավաթակիր  (2) 2000/2001, 2001/2002
Չեխիայի գավաթի հաղթող (2) 2012/2013, 2013/2014


== Ծանոթագրություններ ==


== Արտաքին հղումներ ==
Профиль на сайте БК «Нимбурк»
Ալբանիա (Իսպանիա)

Անվան այլ կիրառումների համար տե՛ս՝ Ալբանիա (այլ կիրառումներ)Ալբանիա  (իսպ.՝ Albañá, բասկ.՝ Albanya, կատ.՝ Albanyà), մունիցիպալիտետ Իսպանիայի Կատալոնիա ինքնավար համայքնի Ժիրոնա պրովինցիայի Ալտ Էմպորդա շրջանի  կազմում։
Զբաղեցնում է 93,34 կմ² տարածք։ Բնակչության թվաքանակը 2004 թվականի տվյալներով եղել է 135, խտությունը՝  1,42 մարդ/կմ²։


== Ժողովրդագրություն ==
Բնակչության թվաքանակի փոոխությունները.


== Ծանոթագրություններ ==


== Արտաքին հղումներ ==
Պաշտոնական էջ
Página web del Ayuntamiento de Albanyà
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Mapa de Albanyà en Google Maps
Յասի

Յասի (ռումիներեն՝ Iaşi [ˈjaʃʲ]), քաղաք Ռումինիայի հյուսիսային մասում, Մոլդովայի սահմանի մոտ։ 2016 թվականի տվյալներով բնակչության թվաքանակը եղել է 362 142 մարդ, և այդ ցուցանիշով քաղաքն զբաղեցրել է երկրորդ տեղը Ռումինիայում՝ մայրաքաղաք Բուխարեստից հետո։


== Ծանոթագրություններ ==


== Արտաքին հղումներ ==
iasi.ro - Կայք Յասիի մասին (անգլ.) (ռում.)
primaria-iasi.ro - Կայք Յասիի մասին Archived 2018-09-12 at the Wayback Machine. (անգլ.) (ռում.)
Արթուր Շուքուրյան

Արթուր Կիմի Շուքուրյան (մայիսի 3, 1956(1956-05-03), Երևան, Հայկական ԽՍՀ, ԽՍՀՄ), քիթ-կոկորդ-ականջաբան, վիրաբույժ։ Բժշկական գիտությունների դոկտոր (2001), պրոֆեսոր (2002)։ Հայաստանի վաստակավոր բժիշկ (2007)։
Հայաստանի գիտության վաստակավոր գործիչ Կիմ Շուքուրյանի որդին է, Հայաստանի գիտությունների ազգային ակադեմիայի ակադեմիկոս Սամվել Շուքուրյանի եղբայրը։


== Կենսագրություն ==
1979 թվականին ավարտել է Երևանի բժշկական ինստիտուտը, 1979-1981 թվականներին՝ կլինիկական օրդինատուրա Մոսկվայի Առաջին պետական բժշկական ինստիտուտում, 1981-1984 թվականներին՝ ասպիրանտուրա (քիթ-կոկորդ-ականջաբանություն) Մոսկվայի Առաջին պետական բժշկական ինստիտուտում։ 1984 թվականից աշխատում է ԵՊԲՀ քիթկոկորդականջաբանության ամբիոնում, 1996-2002 թվականներին պրոռեկտոր, 1992 թվականից, միաժամանակ՝ «Էրեբունի» ԲԿ քիթկոկորդականջաբանության բաժնի վարիչ, 1999 թվականից՝ Ականջախխունջային պատվաստման հանրապետական կենտրոնի տնօրեն։ 1993 թվականից Երևանի և 2004 թվականից՝ Հայաստանի առողջապահության նախարարության գլխավոր քիթկոկորդականջաբան։ 2002 թվականից Ռուսաստանի բնական ԳԱ, 2005 թվականից՝ Աուդիոլոգների միջազգային միության, Իտալական Ռինոլոգիական ընկերության պատվավոր անդամ, «Вестник оториноларингологии» (Ռուսաստանի Դաշնության) ամսագրի խմբագրական խորհրդի անդամ, «Քիթ-կոկորդ- ականջաբանության միջազգային հանդեսի» (Ղազախստան) ամսագրի խմբագրական խորհրդի անդամ։ 2006 թվականին աշխատել է Հաննովերի քիթ-կոկորդ-ականջաբանության հիվանդանոցում, 2007-2011 թվականներին՝ Վիեննայի քիթ-կոկորդ- ականջաբանության հիվանդանոցում, 2009 թվականին՝ Քիլի (Գերմանիա) քիթ-կոկորդ-ականջաբանության հիվանդանոցում։


== Գործունեություն ==
Աշխատանքները վերաբերում են հաղորդչական ծանրալուրության վիրաբուժական վերականգնմանը, քրոնիկական նշիկաբորբով հիվանդների կլինիկալաբորատոր հետազոտմանը և լսողությունը վերականգնող վիրահատություններին։
Ունի 120-ից ավելի տպագրված աշխատանքներ, 1 մենագրություն։


=== Անդամակցություն ===
Հայաստանի Քիթ-կոկորդ-ականջաբանների ասոցիացիայի նախագահ
Միջազգային աուդիոլոգիական ընկերության անդամ
Իտալական Ռինոլոգիական ընկերության պատվավոր անդամ
«Вестник оториноларингологии» (Ռուսաստանի Դաշնության) ամսագրի խմբագրական խորհրդի անդամ
«Քիթ-կոկորդ-ականջաբանության միջազգային հանդեսի» (Ղազախստան) ամսագրի խմբագրական խորհրդի անդամ


== Պարգևներ ==
Պողոսյան մրցանակ, 2002
«Կոչում» մրցանակ՝ բժշկագիտության բնագավառում, 2003
UCLA հաստատության հատուկ վկայական կլինիկական կրթության, լսողության սքրինինգ հետազոտության, գլխի և պարանոցի վիրաբուժության, խխունջային ներպատվաստման բնագավառում, 2003
Հայաստանի վաստակավոր բժիշկ, 2007
Կալիֆոռնիայի Օրենսդրական ասամբլեայի ճանաչման վկայական, 2012


== Երկեր ==
Хирургическая реабилитация больных с кондуктивной тугоухостью, Е., 2001.


== Ծանոթագրություններ ==
(5746) 1991 CK

(5746) 1991 CK, աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 5-ին Մասարու Արաիի և Հիրոսի Մորիի կողմից Յորիում։
Միջին հեռավորությունը Արեգակից կազմում է 2,329323 ա. մ., առավելագույնը մոտենում է 1,8278 ա. մ. հեռավորության վրա և հեռանում 2,8308 ա. մ.։ Արեգակի շուրջ մեկ ամբողջական պտույտ է կատարում 1298,5 երկրային օրվա ընթացքում, իր ուղեծրով շարժվելով միջինում 0,277242 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5746) 1991 CK աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարկովկա (գյուղ, Կոբելյակի շրջան)

Անվան այլ կիրառումների համար տե՛ս՝ ՄարկովկաՄարկովկա (ուկրաիներեն՝ Марківка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Մարկովկա գյուղում բնակվում էր 487 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1414) Ժերոմե

(1414) Ժերոմե (անգլ.՝ Jerome), աստերոիդ աստերոիդների հիմնական գոտում։ Հայտնաբերվել է 1937 թվականի փետրվարի 12-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 2,785628 ա. մ., առավելագույնը մոտենում է 2,3396 ա. մ. հեռավորության վրա և հեռանում 3,2317 ա. մ.։ Արեգակի շուրջ մեկ ամբողջական պտույտ է կատարում 1698,18 երկրային օրվա ընթացքում, իր ուղեծրով շարժվելով միջինում 0,211992 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1414) Ժերոմե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստրիդ Յակոբսեն

Աստրիդ Յակոբսեն (անգլ.՝ Astrid Uhrenholdt Jacobsen, հունվարի 22, 1987(1987-01-22), Տրոնհեյմ, Նորվեգիա), նորվեգացի դահուկավազորդ։ Աշխարհի եռակի չեմպիոն, Աշխարհի գավաթի փուլերի հաղթող։


== Կարիերա ==


=== Մինչև 2006/2007 մրցաշրջան ===
2006/2007 մրցաշրջանից առաջ Յակոբսենը մրցել էր Աշխարհի գավաթի  հինգ խաղարկությունում՝ երեք սպրինտ մրցավազք և երկու հետապնդում վազք։ 2004/2005 մրցաշրջանում՝ մեկ սպրինտ Դրամմենում, մնացածը` 2005/2006 մրցաշրջանի վերջում։  Չինաստանի Չանչուն քաղաքում կայացած ազատ ոճի ըմբշամարտի մրցաշարում նրա լավագույն արդյունքն էր 10-րդ տեղը։  Դրամմենի (2005/2006) քառորդ եզրափակիչում դասական սպրինտում ավարտել է 17-րդ։ 2005/2006 մրցաշրջանն ավարտել է  64-րդ տեղում և սպրինտում՝ 35-րդ տեղում` հավաքելով 40 միավոր։
2004/2005 թվականներին Աստրիդ Յակոբսենը հանդես է եկել աշխարհի երկու պատանեկան առաջնությունում Ռովանիեմիում՝ սպրինտում արժանանալով արծաթե մեդալի։ Այնուհետև, Սլովենիայի Քրան քաղաքում 2005/2006 առաջնությունում Յակոբսենը նվաճել է 2 ոսկե մեդալ։ Առաջինը սպրինտից, երկրորդ ոսկե մեդալը  5 կմ դասական ոճի վազքից՝ հաղթելով 13:57.9, 18.4 վայրկյան և առաջ անցնելով Էվա Նիվտովայից և  32.7 վայրկյան՝ առաջ անցնելով Կառլոտ Կալայից։ Երկու օր անց նա նաև մրցել է հետապնդման վազքում՝ ավարտելով 35-րդ տեղում 31:26.7, 2:14.5:
Յակոբսենը մասնակցել է երկու սկանդինավյան գավաթների մրցումներին (2005/2006)՝ հետապնդում և սպրինտ և դարձել հաջորդաբար հինգերորդը և ութերորդը։ Յակոբսենն ունի մեկ ազգային առաջնության մեդալ՝ արծաթե, որը նա նվաճել է  2005 թվականի հունվարին։ Որակավորման փուլում նա դարձել է երրորդը՝ պարտվելով Մարիթ Բյորգենին և առաջ անցնելով Էլլա Գյոմլեից, ով երրորդ տեղում էր։


== Ծանոթագրություններ ==
JOJ Plus

JOJ Plus, Սլովակիայի թվային հեռուստաալիք։ Սկսել է հեռարձակվել 2008 թ. հոկտեմբերի 5-ից։ Հեռուստաալիքը հասանելի է թվային հեռուստատեսային կայանների, նաև ալեհավաքային և կաբելային հեռուստատեսությամբ։


== Տես նաև ==
TV JOJ
TV WAU


== Արտաքին հղումներ ==
Պաշտոնական կայք (սլովակ.)
Բրետֆորդ Ջեյմսոն

Բրետֆորդ Ջեյմսոն IV (անգլ.՝ Bradford Jamieson IV, հոկտեմբերի 18, 1996(1996-10-18) կամ հոկտեմբերի 16, 1996(1996-10-16), Լոս Անջելես, Կալիֆոռնիա, ԱՄՆ), ամերիկացի ֆուտբոլիստ, «Լոս Անջելես Գալաքսի» ակումբի հարձակվող։


== Ակումբային կարիերա ==

Բրետֆորդը «Նյու-Յորք Կոսմոս», «Չիվաս ԱՄՆ» և «Լոս Անջելես Գալաքսի» ակումբների սան է։ 2014 թվականի ամռանը Ջեյմսոնը պրոֆեսիոնալ պայամանգիր է կնքել «Գալաքսի» ակումբի հետ։ Հուլիսի 20-ին՝ «Սպորտինգ Կազան Սիթի» ակումբի դեմ խաղի ժամանակ նա կատարել է իր նորամուտը MLS-ում։ Նույն թվականին Բրետֆորդը դարձել է MLS-ի գավաթակիր։ 2015 թվականի ապրիլի 26-ին՝ «Նյու Յորք Սիթի» ակումբի դեմ խաղի ժամանակ Ջեյմսոնը խփել է իր առաջին գոլը «Գալաքսի» ակումբի կազմում։


== Միջազգային կարիերա ==
2015 թվականին Ջեյմսոնը մասնակցել է Ճամայկայում կայացած ԿՈՆԿԱԿԱՖ-ի Ոսկե գավաթի խաղարկությանը։ Մրցաշարում նա մասնակցել է Գվատեմալայի, Արաբիայի, Պանամայի, Ճամայկայի, Սալվադորի և Տրինիդադ և Տոբագոյի երիտասարդական հավաքականների դեմ խաղերին։ Արաբիայի ու Տրինիդադ և Տոբագոյի երիտասարդական հավաքականների դեմ խաղերին Բրետֆորդը դարձել է գոլի հեղինակ։
Նույն թվականին ԱՄՆ-ի երիտասարդական հավաքականի կազմում Ջեյմսոնը մասնակցել է Նոր Զելանդիայում կայացած Աշխարհի երիտասարդական առաջնությանը։ Մրցաշարում նա մասնակցել է Նոր Զելանդիայի, Մյանմայի, Ուկրաինայի, Կոլումբիայի և Սերբիայի երիտասարդական հավաքականների դեմ խաղերին։ Նոր Զելանդիայի երիտասարդական հավաքականի դեմ խաղում նա դարձել է գոլի հեղինակ։


== Ձեռքբերումներ ==
Ակումբային
 «Լոս-Անջելես Գալաքսի»

MLS-ի գավաթակիր — 2014


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը sports.ru կայքում
Պրոֆիլը transfermarkt.com կայքում(անգլ.)
(3668) Իլֆպետրով

(3668) Իլֆպետրով (անգլ.՝ Ilfpetrov), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,187772 ա. մ., առավելագույնը մոտենում է 1,9621 ա. մ. հեռավորության վրա և հեռանում 2,4134 ա. մ.։ Արեգակի շուրջ մեկ ամբողջական պտույտ է կատարում 1181,96 երկրային օրվա ընթացքում, իր ուղեծրով շարժվելով միջինում 0,30458 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3668) Իլֆպետրով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փյուրգեն

Փյուրգեն  (գերմ.՝ Pürgen), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 3306 մարդ է (2010 թվականի դեկտեմբերի 31–ի տվյալներով)։ Զբաղեցնում է 21,99 կմ² տարածք։ Պաշտոնական կոդ՝ 09 1 81 141։


== Ծանոթագրություններ ==


== Արտաքին հղումներ ==
Պաշտոնական էջ
Վեպրին (գյուղ, Ռոդոմիշլինսկի շրջան)

Վեպրին (ուկրաիներեն՝ Веприн), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Վեպրին գյուղում բնակվում էր 830 մարդ։ Բնակավայրը զբաղեցնում է 34195 կմ² տարածք։ Բնակչության խտությունը կազմում էր 24,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիճքի սուրբ Աստվածածին եկեղեցու վիմական արձանագրություններ

Ստորև ներկայացված է Գեղարքունիքի մարզի Լիճք գյուղում գտնվող Սուրբ Աստվածածին եկեղեցու արձանագրությունները՝


== Արձանագրություններ ==


== Ծանոթագրություններ ==
Cancer

Cancer, My Chemical Romance ամերիկյան ռոք խմբի գրած և ձայնագրած երգ։ Այն խմբի երրորդ՝ «The Black Parade» ալբոմի ութերորդ երգն է։ Աlբոմը թողարկվել է 2006 թվականի հոկտեմբերի 23-ին։


== Կոմպոզիցիա ==
Երգի օրիգինալ տարբերակը գրված է E մաժոր գամմայի տոնայնությամբ՝ մեկ րոպեում 70 հարվածով։ Վոկալը ընդգրկում է E4-ից, մինչեւ B5-ը։


== Ձայնագրման անդամներ ==
Ջերերդ Ուեյ` գլխավոր վոկալիստ
Բոբ Բրայեր` հարավածային գործիքներ
Ֆրենկ Յերո՝ ակուստիկ կիթառ, բեք-վոկալ
Ռեյ Թորո՝ բաս կիթառ, բեք-վոկալ
Միքի Ուեյ՝ բուբեն
Ռով Քավալո՝ դաշնամուր
Դեյվիդ Քեմփբել՝ լարային և փողային գործիքներ


== Twenty One Pilots-ի քավերը ==
2016 թվականին ամերիկյան Twenty One Pilots խումբը բրիտանական «Rock Sound»-ի համար ձայնագրեց «Cancer» երգի քավեր տարբերակը։ 2016 թվականի հունվարին թողարկվեց երգը՝ փոքրիկ տեսահոլովակի հետ մեկտեղ։ Երգի ամբողջական տարբերակը թողարկվել է 2016 թվականի սեպտեմբերի 14-ին։


=== Կոմպոզիցիա ===
Քավերը գրված է D մաժոր գամմայի տոնայնությամբ և ունի 72-74 հարված մեկ րոպեում։ Վոկալն ընդգրկված է D4-ից մինչև G5-ը։ Երգը պարունակում է դաշնամուրային և էլեկտրոնային հնչյուններ, ինչպես նաև ծրագրավորված թմբուկների հարվածներ։


=== Քննադատություններ ===
Ալթեա Լեգասպին Rolling Stone-ից գրել է, որ դուետը հավատարիմ է մնում առանց այդ էլ մելանխոլիկ երգին՝ մի փոքր ուժեղացնելով մռայլությունը։ My Chemical Romance խմբի գլխավոր վոկալիստ Ջերարդ Ուելսը PopBuzz-ին տված հարցազրույցում ասաց, որ շատ է տպավորված քավերով։ Նա նաև ավելացրեց, որ քավերը կարող էր նաև ծառայել որպես ռեմիքս։ Բրիլ Ջեմիեսոնը Rock Sound-ից անվանեց այն խմբի լավագույն քավերներից մեկը։


=== Երաժշտական տեսահոլովակ ===
Հրապարակման օրը՝ անիմացիոն քնարական տեսահոլովակը, տեղադրվեց խմբի Յություբյան ալիքում։ Տեսահոլովակում ներկայացված են գրադարանում լողացող գրքեր և խոշոր գրքերի դարակներ։ 2018 թվականի սեպտեմբերի դրությամբ, երգի քնարական տեսահոլովակը հավաքել է ավելի քան 47 միլիոն դիտում։


=== Ձայնագրման անդամներ ===
Թայլեր Ջոզեֆ — վոկալ, դաշնամուր, ստեղնաշարային գործիքներ, ուկուլելե, բաս-կիթառ,
Ջոշ Դան — թմբուկների հավաքածու։


=== Հիթշքերթներ ===


=== Տարվա վերջին հիթշքերթ ===


== Ծանոթագրություններ ==
Ֆոտոֆոր

Ֆոտոֆոր (լատ.՝ Organum photophorum), լուսարձակող օրգան, որը նկատվում է որոշ ծովային կենդանատեսակների՝ առավելապես ձկների և գլխոտանիների մոտ: Այն բաղկացած է երեք շերտավոր բջիջներից: Ցիտոպլազմայի բջիջների ստորին շերտը պարունակում են միկրոսկոպիկ միզաթթվից կազմված բյուրեղներից, որոնք ջրում լույս են արտացոլում: Այս շերտը կենդանատեսակի մոտ օգտագործվում է, որպես ռեֆլեկտոր:
Միջին շերտը կազմված է լուսարձակող երկայնածու ֆոտոբջիջներից: Ամենավերին շերտը լույսի նկատմամբ թափանցիկ է և անցքավոր: Ձկների մոտ այս շերտն իրենից ներկայացնում է թափանցիկ հատված մաշկածածկույթի վրա:


== Տես նաև ==
Ֆոտոսինթեզ
Գլխոտանիներ


== Ծանոթագրություններ ==
Ռադոսլավ Զաբավնիկ

Ռադոսլավ Զաբավնիկ (սլովակ.՝ Radoslav Zabavník, սեպտեմբերի 16, 1980(1980-09-16), Կոշիցե, Չեխոսլովակիա), սլովակ ֆուտբոլիստ, պաշտպան։ 2003 թ. սկսած խաղում է Սլովակիայի ազգային հավաքականի կազմում։


== Կարիերա ==
Ֆուտբոլիստի կարիերան Զաբավնիկը սկսել է Կոշիցե քաղաքի թիմում։ Ժիլինայի կազմում Զաբավնիկը 2003 և 2004 թվականներին եղել է Սլովակիայի չեմպիոն։ 2008 և 2009 թվականներին հանդես է եկել ռուսական Թերեքի կազմում։ Լքել է Թերեքը այն պատճառով, որ չի ընդունել նոր պայմանագիր կնքելու առաջարկը։


== Հղումներ ==
• Ռադոսլավ Զաբավնիկը www.national-football-teams.com կայքում
Լի շրջան (Տեխաս)

Անվան այլ կիրառումների համար տե՛ս՝ Լի շրջան (այլ կիրառումներ)Լի շրջան (անգլ.՝ Lee County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.629 կմ² է, բնակչությունը՝ 15.657 մարդ (2000 թ. տվյալներով)։ Շրջկենտրոնն է Գիդինգս բնակավայրը։ Կազմավորվել է 1874 թ.։
Լևոն Թոռնիկ

Թոռնիկ նաև Լևոն Թոռնիկ, Լևոն Թոռնիկոս (11-րդ դար, Ադրիանուպոլիս, Թրակիա, Բյուզանդական կայսրություն - ոչ վաղ քան դեկտեմբերի 24, 1047), հայազգի բյուզանդական զորավար, պատրիկ, դուքս, Տարոնի Բագրատունիների տոհմից։


== Ապստամբելը և Կոստանդնուպոլսի պաշարումը ==
1047 թվականին Լևոն Թոռնիկը ապստամբում է իր ազգական, Բյուզանդիայի կայսր Կոստանդին IX Մոնոմախոսի դեմ։ Նա Թրակիայում բանակ է հավաքում և գնում է դեպի Կոստանդնուպոլիս։ Ջարդելով բյուզանդական բանակները, նա այնքան առաջ է գնում, որ հասնում է մայրաքաղաքի պարիսպների տակ և պաշարում Կոստանդնուպոլիսը։ Երկու անհաջող հարձակումներից հետո նա հեռանում է։ Նրա բանակը թողնում է նրան, իսկ ինքը բռնվում է։ 1047 թվականի Սուրբ Ծննդյան տոնի ժամանակ նրան կուրացնում են։ Լևոն Թոռնիկի ապստամբությունը կայսրությանը ստիպում է դադարեցնել ռազմական գործողությունները Դվինի դեմ և զորքերի մի մասը տեղափոխել Կոստանդնուպոլիս։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 2, Ցուցակ 1, Էջ 313.
«Հայ Ժողովրդի Պատմություն», պատ. խմբ.՝ Առաքելյան Բ.Ն., պատ. խմբագրի տեղ.՝ Բաբայան Լ.Հ., Մնացականյան Ա.Շ., Տեր-Ղևոնդյան Ա.Ն., Երևան, 1976, հատոր 3, էջ 448
Չաա-Խոլի կոժուն

Չաա-Խոլի կոժուն (ռուս.՝ Чаа-Хольский кожуун, տուվ. Чаа-Хөл кожуун), մունիցիպալ շրջան Ռուսաստանի Դաշնության Տիվա հանրապետությունում։
Ստեղծվել է 1941 թվականին։ Վարչական կենտրոնը՝ Չաա-Խոլ։


== Աշխարհագրություն ==
Շրջանի տարածքի մակերեսը կազմում է 2900 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 6577 մարդ։ Բնակչության խտությունը կազմում էր 2,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Էլեյն Դյուկ

Էլեյն Կոստանցո Դյուկ (անգլ.՝ Elaine Costanzo Duke, հունիսի 26, 1958(1958-06-26), Քլիվլենդ, Օհայո, ԱՄՆ), ամերիկացի պետական և քաղաքական գործիչ, 2017 թվականի ապրիլի 10-ից՝ ԱՄՆ ներքին անվտանգության նախարարի տեղակալ, 2017 թվականի հուլիսի 31-ից՝ ԱՄՆ ներքին անվտանգության նախարարի ժամանակավոր պաշտոնակատար։


== Կարիերա ==
2008 թվականի հուլիսից մինչև 2010 թվականի ապրիլը զբաղեցրել է Ներքին անվտանգության նախարարի կառավարման հարցերով տեղակալի պաշտոնը։ 2017 թվականի հունվարի 30-ին ԱՄՆ նախագահ Դոնալդ Թրամփի կողմից առաջադրվել է ԱՄՆ ներքին անվտանգության նախարարի տեղակալի պաշտոնում։
2017 թվականի մարտի 8-ին տեղի են ունեցել Էլեն Դյուկի լսումները ԱՄՆ Սենատի Ազգային անվտանգության և կառավարական գործերի կոմիտեում։
2017 թվականի մարտի 15-ին նրա նշանակման հարցը փոխանցվել է ԱՄՆ Սենատ։ 2017 թվականի ապրիլի 4-ին ԱՄՆ Սենատը 85 կողմ, 14 դեմ ձայների հարաբերակցությամբ Էլեյնին նշանակել է ԱՄՆ ներքին անվտանգության նախարարի նոր տեղակալի պաշտոնում։
2017 թվականի հուլիսի 28-ին Ջոն Քելլի Սպիտակ տան աշխատակազմի ղեկավար նշանակվելուց հետո Էլեյնը նշանակվել է ԱՄՆ ներքին անվտանգության նախարարի ժամանակավոր պաշտոնակատար։


== Ծանոթագրություններ ==
Օխրիմովսկի գյուղական խորհուրդ (Խարկովի մարզ)

Օխրիմովսկի գյուղական խորհուրդ  (ուկրաիներեն՝ Охрімівська сільська рада), Ուկրաինայի Խարկովի մարզի Վոլչանսկի շրջանում։
2001 թվականի տվյալներով Օխրիմովսկի գյուղական խորհրդում բնակվում էր 1236 մարդ։ Բնակավայրը զբաղեցնում է 102.87 կմ² տարածք։ Բնակչության խտությունը կազմում էր 12.02 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ասուրեթի (Թեթրի Ծղարոյի շրջան)

Ասուրեթի (վրաց.՝ ასურეთი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 729 մետր բարձրության վրա։ Շրջկենտրոն Թեթրի Ծղարոյից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 978 մարդ։


== Ծանոթագրություններ ==
Աբրահամ իբն Էզրա

Աբրահամ բեն Մեյիր իբն Էզրա (եբրայերեն՝ אברהם אבן עזרא‎, իսպ.՝ Abraham ben Meir ibn Ezra, 1092[…], Տուդելա, Նավառա, Իսպանիա - հունվարի 23, 1167[…], Կալաոռա, Ռիոխա, Իսպանիա), հայտնի միջնադարյան հրեա փիլիսոփա, բանաստեղծ, մտածող, լեզվաբան, աստղագետ և մաթեմատիկոս։
Իբն Էզրան ծնվել է Թուդելա քաղաքում (ներկայիս Իսպանիայի Նավառա ինքնավար համայնքում) Կորդովայի խալիֆայության քայքայումից հետո։ 1140 թվականին նա լքել է Իսպանիան հրեաների դեմ ուղղված հալածանքների պատճառով։ Ապրել է Հյուսիսային Աֆրիկայում, Եգիպտոսում, Պաղեստինում, Իտալիայում (Հռոմում, Լուկկայում, Մանտուայումմ, Վերոնայում), Ֆրանսիայում (Նարբոննա, Բեզյե, Դրե, Ռոդեզ) և Լոնդոնում։ Մահացել է Ֆրանսիայի հարավում, երկարատև թափառումներից հետո։
Իբն Էզրան իվրիտի (եբրայերենի) քերականության հիմնադիրներից էր։ Նրան են նաև պատկանում Թորայի հայտնի մեկնաբանությունները։ Մաթեմատիկական նվաճումներից են բինոմինալ գործակիցների հաշվառումները և հատկությունները։


== Ծանոթագրություններ ==
Սանե

Սանե (նորվ.՝ Sande i Vestfold), կոմունա Նորվեգիայի Թագավորության հարավային հատվածում, վարչականորեն՝ Վեստֆոլդի կոմսությունում։


== Աշխարհագրություն ==
Սանեը գտնվում է Նորվեգիայի հարավում։ Գտնվում է թագավորության մայրաքաղաք Օսլոյից ավելի քան 100 կմ հեռավորության վրա՝ դեպի հարավ-արևմուտք։
Զարգացած է զբոսաշրջությունը։ Սանե կոմունան զբաղեցնում է 178 կմ քառակուսի տարածք։


== Բնակչություն ==
Ըստ 2007 թվականի մարդահամարի տվյալների՝ Սանեի բնակչությունը կազմում է 7999 մարդ։ Հիմնական բնակիչները նորվեգացիներն են։
Բնակչության շրջանում տարածված է բուկմոլ լեզուն, որը ձևավորվել է ձևավորվել է դանիերենի հիմքի վրա։ Բնակչության խտությունը կազմում է 44,9 մարդ/կմ քառ.:


== Ծանոթագրություններ ==
Խունտա

Խունտա (իսպ.՝ junta` ժողով, ժողովրդական ժողով) զինվորականների խումբ, որն իշխանության է եկել բռնի ճանապարհով իրականացված հեղաշրջման արդյունքում և որպես կանոն իրականացնում է բռնապետական կառավարում` տեռորի ճանապարհով։ Իսպանախոս երկրներում այդպես են կոչվում նաև միավորումներն ու պետական մարմինները։ Սկզբնապես տերմինը ձևավորվել է Իսպանիայում և նշանակում է դաշինք, խորհրդատվական ժողով։ Մասնավորապես մինչև XVI դարը կիրառվել է կորտեսների հավաքների առնչությամբ։ 1808 թվականին աշխարհիկ և հոգևոր իշխանության ներկայացուցիչներից կազմված խունտան Իսպանիայի արքա ընտրեց Նապոլեոնի եղբայր Ժոզեֆ Բոնապարտին։ Սա հանգեցրեց հեղափոխության, որը ղեկավարում էին բազմաթիվ նահանգային խունտաներ։ Արդյունքում XIX—XX դարերում Իսպանիան ծվատող բազմաթիվ քաղաքացիական պատերազմների արդյունքում իշխանության էին գալիս ազատականների, արմատականների և այլ խունտաներ։ Այսօր տարբեր լեզուներում խունտան բառը ձեռք է բերել ընդհանրական իմաստ և օգտագործվում է ոչ միայն իսպանալեզու երկրների առնչությամբ, այլև բոլոր այն երկրների որտեղ զինված հեղափոխության արդյունքում հաստատվել է բռնապետություն։
Մազուրովո (գյուղ, Կրիվոե Օզերոյի շրջան)

Մազուրովո (ուկրաիներեն՝ Мазурове), գյուղ Ուկրաինայի Նիկոլաևի մարզի Կրիվոե Օզերոյի շրջանում։ Հիմնադրվել է 1780 թվականին։
2001 թվականի տվյալներով Մազուրովո գյուղում բնակվում էր 583 մարդ։ Բնակավայրը զբաղեցնում է 2521 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1533) Սաիմաա

(1533) Սաիմաա (անգլ.՝ Saimaa), աստերոիդ աստերոիդների հիմնական գոտում։ Հայտնաբերվել է 1939 թվականի հունվարի 19-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,010977 ա. մ., առավելագույնը մոտենում է 2,9021 ա. մ. հեռավորության վրա և հեռանում 3,1198 ա. մ.։ Արեգակի շուրջ մեկ ամբողջական պտույտ է կատարում 1908,36 երկրային օրվա ընթացքում, իր ուղեծրով շարժվելով միջինում 0,188644 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,71° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1533) Սաիմաա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պլավսկի շրջան (Տուլայի մարզ)

Պլավսկի շրջան (ռուս.՝ Плавский район), մունիցիպալ շրջան Ռուսաստանի Դաշնության Տուլայի մարզում։
Ստեղծվել է 1924 թվականին։ Վարչական կենտրոնը՝ Պլավսկ։


== Աշխարհագրություն ==
Շրջանի տարածքի մակերեսը կազմում է 1024,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 27806 մարդ։ Բնակչության խտությունը կազմում էր 27,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մելենի

Մելենի (ուկրաիներեն՝ Мелені), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1532 թվականին։
2001 թվականի տվյալներով Մելենի գյուղում բնակվում էր 1 019 մարդ։ Բնակավայրը զբաղեցնում է 6594 կմ² տարածք։ Բնակչության խտությունը կազմում էր 154,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ քսանյակ

G20, Քսանի խումբ (պաշտոնապես՝ անգլ.՝ Group of Twenty Finance Ministers and Central Bank Governors), 20 տնտեսություն (19 ազգային տնտեսություն և ԵՄ) ներկայացնող ֆինանսների նախարարների և կենտրոնական բանկերի նախագահների միջազգային խորհրդաժողովի ձևաչափ է։ G20-ի հանդիպումներին սովորաբար ներկա են գտնվում Միջազգային արժութային հիմանդրամի և Համաշխարհային բանկի ներկայացուցիչները։
Ընդհանուր առմամբ, G20-ը իրենից ներկայացնում է համաշխարհային համախառն ներքին արդյունքի 90 %-ը, համաշխարհային առևտրի 80 %-ը և Երկրի բնակչության երկու երրորդը։
Հանդիսանում է համագործակցության և խորհրդակցության ֆորում միջազգային ֆինանսական համակարգի հարցերի գծով։ Մինչ 2008 թ. խումբը չէր անցկացնում գագաթնաժողովներ ամենաբարձր մակարդակով, նրա գործունեության հիմնական ձևը ամենամյա հանդիպումներն էին ֆինանսների նախարարների և Կենտրոնական բանկերի նախագահների մակարդակով։
Ստեղծվել է ի պատասխան 1990-ական թթ. ֆինանսական ճգնաժամերին և այն աճող գիտակցությանը, որ զարգացող շուկայական տնտեսությամբ երկրները անհրաժեշտ չափով ներկայացված չեն համաշխարհային տնտեսական քննարկումներում և որոշումների ընդունման մեջ։


== Կոնֆերանսները ==
Հիմնադիր կոնֆերանսն անցկացվել է 1999 թվականի դեկտեմբերի 15 - դեկտեմբերի 16 Բեռլինում։ Խումբը ստեղծվել է 7 արդյունաբերորեն ամենազարգացած երկրների ֆինանսների նախարարների նախաձեռնությամբ (Մեծ Բրիտանիա, Իտալիա, Կանադա, ԱՄՆ, ԳԴՀ, Ֆրանսիա և Ճապոնիա) զարգացող երկրների հետ տնտեսական և ֆինանսական առանցքային հարցերի շուրջ երկխոսության անցկացման նպատակով։

G20-ի հակաճգնաժամային գագաթնաժողովն անցկացվել է 2008 թվականի նոյեմբերի 14 - 15-ը Վաշինգտոնում համաշխարհային ֆինանսական ճգնաժամի վերաբերյալ հարցերի քննարկման համար։ Ամենաբարձր մակարդակով հանդիպումը տեղի ունեցավ Ֆրանսիայի նախագահ Նիկոլա Սարկոզիի և Մեծ Բրիտանիայի վարչապետ Գորդոն Բրաունի նախաձեռնությամբ։
G20-ի Լոնդոնյան գագաթնաժողովն անցկացվել է 2009 թվականի ապրիլի 2-ին Լոնդոնում։ Սա Քսանի խմբի երկրորդ հանդիպումն էր՝ նվիրված համաշխարհային տնտեսական ճգնաժամին։
G20-ի Պիտսբուրգյան գագաթնաժողովն անցկացվել է 2009 թվականի սեպտեմբերի 24 - 25-ը ԱՄՆ-ի Պիտսբուրգ քաղաքում։ Այս գագաթնաժողովից հետո 2009 թվականի նոյեմբերի 6-ին Սենտ-Էնդրյուս քաղաքում (Շոտլանդիա) տեղի ունեցավ «Մեծ քսանյակի» ֆինանսների նախարարների հանդիպումը։
G20-ի Տորոնտոյի գագաթնաժողովն անցկացվել է 2010 թվականի հունիսի 26 - 27-ը Տորոնտոյում։ Գագաթնաժողովի վերջնական հռչակագրում պետությունները պարտավորվեցին մինչև 2013 թվականի կրճատել բյուջեի դեֆիցիտը 2 անգամ։
G20-ի Սեուլյան գագաթնաժողովն անցկացվել է 2010 թվականի նոյեմբերի 11 - 12-ը Սեուլում։ Միջազգային ԶԼՄ-ները նշում են, որ սեուլյան գագաթնաժողովը մեծ նշանակություն ունի ինչպես ասիական, այնպես էլ եվրոպական պետությունների համար։ Գագաթնաժողովի գլխավոր թեմաներից մեկն էր ԱՄՆ-ի և Չինաստանի արժութային քաղաքականությունը։ Սեուլյան գագաթնաժողովին ներկա էին նաև միջազգային կորպորացիաների տնօրեններ (Մայքրոսոֆթ, HSBC և այլն) ։
G20-ի Կաննի գագաթնաժողովն անցկացվել է 2011 թվականի նոյեմբերի 3 - 4-ը Ֆրանսիայի Կանն քաղաքում։
G20-ի Մեքսիկյան գագաթնաժողովն անցկացվել է 2012 թվականի հունիսի 18 - 19-ը Մեքսիկայի Լոս Կաբոս քաղաքում։
G20-ի Պետերբուրգյան գագաթնաժողովն անցկացվել է 2013 թվականի սեպտեմբերի 5 - 6-ը ՌԴ Սանկտ Պետերբուրգ քաղաքում